Vähäjärvi (Jyväskylä, Isolahti)

Vähäjärvi on Keski-Suomessa Jyväskylässä ja osittain Muuramessa Taka-Keljon lähellä sijaitseva järvi.

 Maantietoa 
Järven pinta-ala on 3,1 hehtaaria, se on 300 metriä pitkä ja 200 metriä leveä. Se sijaitsee Taka-Keljon lounaisosassa suurimmaksi osaksi Jyväskylän puolella, mutta eteläosa kuuluu Muurameen. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 57 800 kuutiometriä. Sen keskisyvyys on 1,9 metriä ja suurin syvyys on 3,9 metriä. Syvänne sijaitsee järven pohjoispäässä. Järven rantaviivan pituus on 750 metriä. Vähäjärven ja Ala-Sallaajärven välisen kapean kannaksen kautta kulkee seututiestä 16607 haarautuva tie. Sen varrella järven eteläpäässä on yksi talo.

 Luontoarvoja 
Vähäjärven rannoilla esiintyy sekä mänty- että kuusivaltaista kangasmetsää. Länsirannalla on myös isovarpurämettä, jossa kasvaa runsaasti suopursuja sekä myös isokarpaloa, mutasaraa, pullosaraa, raatetta ja suoputkea. Sata metriä Vähäjärveä lännempänä on alle hehtaarin kokoinen, umpeen kasvava suolampi, jonka ympärillä esiintyy nevaa sekä vähän rämettä.

Vähäjärvi on dystrofinen ja tummavetinen järvi, jonka veden typpi- (440 μg/l) ja fosforipitoisuudet (7 μg/l) ovat olleet melko alhaisia. Asutuksesta ei ole huomattavaa haittaa veden laadulle.

 Vesistösuhteet 
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Sallaanojan valuma-alueeseen (14.287) se kuuluu. Järven vedet laskevat Ala-Sallaajärveen. Järvien pintojen välillä on vain 0,1 metriä korkeuseroa.

 Historiaa 
Vuonna 1953 kerätyn tiedon mukaan Vähäjärvestä on käytetty myös nimeä Pieni Sallaajärvi. Länsipuolella sijaitsevaa karttanimetöntä suolampea on kutsuttu Perseenullakoksi.

 Lähteet 

Luokka:Sallaanojan valuma-alue
Luokka:Botin luomat artikkelit
Luokka:Jyväskylän järvet
Luokka:Muuramen järvet
Luokka:Korkeusjärjestelmän muutoskohde